Total inconştient, a făcut slalomuri printre turişti la câţiva metri de nişte părinţi care îşi plimbau copilul de câţiva ani pe nisip. Un martor a filmat manevrele interzise şi ilegale. Cu ajutorul lor, poliţiştii l-au identificat pe şofer şi l-au amendat cu 20.000 de lei.

Un caz similar a avut loc şi la Vama Veche. Șoferul a fost amendat cu aceeași sumă: 20.000 de lei.

Potrivit News.ro, poliţiştii s-au autosesizat după ce un autoturism înmatriculat în Sibiu a intrat pe plaja dintre Mamaia şi Năvodari. Oamenii legii urmează să facă o adresă către proprietarul autovehiculului pentru a stabili cine se afla la volan, iar apoi vor aplica sancţiunea de 20.000 de lei.